ભરૂચ જિલ્લાના નવ તાલુકામાં સાર્વત્રિક વરસાદ નોંધાયો છે. ભરૂચ જિલ્લામાં સૌથી વધુ વરસાદ હાંસોટ પંથકમાં 3 ઈંચ વરસાદ પડયો છે. જ્યારે ભરૂચ પંથકમાં છેલ્લા 24 કલાકમાં 1 ઈંચ જેટલો વરસાદ પડયો છે. જેના પગલે ભરૂચના નીચાણ વાળા વિસ્તારો જળબંબાકાર થઇ ગયા છે. ભરૂચના ફુરજા વિસ્તાર, જુના બજાર, ચાર રસ્તા જેવા વિસ્તારોમાં ઘૂંટણ સમા પાણી ભરાયા હતા. જેના પગલે સ્થાનિક લોકોએ હાલાકી વેઠવી પડી હતી. હવામાન વિભાગ દ્વારા હજુ પણ ભારે વરસાદની આગાહી કરાઈ છે જેથી તંત્ર પણ એલર્ટ છે.